b'\n_START_ARTICLE_\nPoljubi me, miss!\n_START_SECTION_\nVsebina\n_START_PARAGRAPH_\nNika je \xc5\xa1tudentka, ki \xc5\xbee nekaj \xc4\x8dasa \xc5\xbeivi v Kamniku s svojim fantom Dejanom. \xc4\x8custveno razpeta med svojo ljubeznijo do njega in njegovim nerazumnim odnosom do nje se odlo\xc4\x8di za nepredvidljiv korak: prijavi se na lepotno tekmovanje. \xc4\x8ceprav ve, da s tem postavlja na kocko svojo ljubezensko zvezo, se kot slovenska predstavnica odpravi na zaklju\xc4\x8dno tekmovanje na Finsko. Tam pa se zgodba za\xc4\x8dne zapletati. Ruski tekmovalki nekdo pono\xc4\x8di pore\xc5\xbee lase, skrivnostno je umorjen Nikin varnostnik. In ko se Nika vrne domov, spozna, da \xc4\x8duden ob\xc4\x8dutek, kot da jo nekdo opazuje, ni bil la\xc5\xbeen. Ker se obsedenost skrivnostnega zalezovalca stopnjuje do neobvladljive skrajnosti in postaja vse bolj nepredvidljiva, se ta odlo\xc4\x8di, da je kon\xc4\x8dno pri\xc5\xa1el \xc4\x8das, ko mora Niki izpovedati svojo ljubezen.'